
Nostalgia neamurilor. 


— La a 6-a aniversare a încoronării Papii dela hkoma — 


__ Lumea catolică are azi o mare zi de bucurie, 
căci azi serbează a 6-a aniverzare dela încoronarea 
Părintelui universal al omenirii, Papa Piu XI. Pro- 
vedința lui Dumnezeu la ales pe dânsul, ca în 
aceste zile de grele încercări pentru neamurile 
pământeşti, să reprezinte cu afâta demnitate pa- 
fernitatea lui D-zea aici pe pământ. De pe  înălți- 
mea Catedrei Sf. Petru El își ține mereu afintifi 
ochii asupra fiilor săi împrăştiaţi pe foată întin- 
derea pământului ; vede lipsurile lor, vede suferin- 
tele lor: aude glasul lor cu care cer ajutor şi E! 
de 6 ani cu o înțelepciune ce desfidă gloria celor 
mai mari înaintaşi ai săi îi cârmueşte pe toți după 
nevoile lor: pe aceștia-i încurajează, pe ceia-i mân- 
găie, ici dă ajutor grabnic ; pretutindenea ocroteşte, 
îndrumă, propovădueşte adevărul, cimentează uni- 
latea catolică, apără curăfenia credinfei, suştine 
curajul celor ce luptă pentru credință în Mexicul 
nenorocil, unde s'a deslănţuit una din cele mai 
cumplite perzecujii, din câte cunoaște Biserica lui 
Xtos atât de bogată în lupte și în glorioşi martiri. 

De numele actualului Papă se leagă cele mai 
mişcătoare opere: misionarii, cari părăsind toate 
bucuriile pământului patriei lor, abdicând şi de 
viafa lor, poartă lumina evangheliei printre păgânii 
din țările cele mai întunecate, — au făcut la în- 
demnul Sf. Părinte în 1924 o expoziţie din obiec- 
tele de artă, din uneltele întrebuințate de popoarele 
pe cari le păstoresc;  expoziția-ți pune sub ochi 
obiceiurile, preocupările, starea de cultură a tuturor 
neamurilor de pe fața pământului şi arătă totodată 
univerzalitatea Bisericii catolice. Singur această 
Biserică este, în care se împlinește adevărat po- 
runca Mântuitorului : „Mergând învățați toate nea- 
murile.“ Ea a pătruns, şi cu un zăl neînfricat ce 
“numai iubirea lui D-zeu îl poate însufilă, străbate 
tot mai mult în deșerturile coapte de soarele dogo: 

ritor al Africei, în pădurile vergine ale Americei, 
în stepele şi în văgăunile munfilor cărunți de ză- 
pada vecinică ale Aziei, în ostroavele Australiei. 
Ea a aprins şi poartă singură lumina KEvangheliei 
la îndieni, la chinezi, japonezi, la negri, la papuaji, 
la arabi. | 

In acelaş an o imensă împărăție căzută din 
cauza bolşevizmului în cea mai neagră mizerie işi 
vedea  populațiunea decimală de o foamete şi. 
Sf. Părinte neuifându-se la aceea, că victimele ce 
lege au, organizează expediţii de salvare compuse 
din soldații cei mai viteji ai lui Xtos, din jesuiți şi 
22 luni hrăneşte zilnic 160.000 copii zmulgându-i 
din gura celei mai hidoase morți, a foametei. 

In anul 1925 promulgă jubileul pentru Biserica 
întreagă şi dat îi este să vază, cum ploauă din. - 
cerurile deschise cele mai alese daruri, ce avânt . 
iă viața religioasă a fiilor săi în toată Biserica, 
cum aleargă din toate colțurile pământului șiraguri. 
de pelerini, ca să-şi dovedească iubirea, alipirea 
către părintele lor, către urmaşul Sf. Petru şi să 
pună subit ochii tuturora univerzalitatea, unitatea, 
sfințenia şi apostolicitatea Bisericii catolice, care 
singură întruneşte notele, de pe cari se poate cu- 
noaşte adevărata Biserică a Iui Xtos. In anul 1926 
serbează aniverzarea: de 300 de ani ai Propagandei, 
cu care ocasiune iarăş oleargă atleții credinței, 
propovăduitorii evangheliei din toate . neamurile şi 
sf. Părinte îndeamnă la statornicie, la zel neobosit, 
arătând, cât este de bogat secerișul ce-i aşteaptă . 
și preconiseasă o nouă direcțiune  misionarizmului 
catolic prin clerul indigen. Deja Africa, — şi are 
episicopii săi îndigeni, China şi Japonia tot asemenea. 

Din operele săvârșite de Sf, Părinte Piu XI. 
se desprinde o figură uriaşe de mare Pontif, mare 
Papă, care a adaus o nouă rază la strălucirea 
Papatului şi stoarce admiraţia lumii întregi pentru 

imenza putere imorală pe care o constitue Papatul. 
Toate neamurile şi toate guvernele fin să aibă le- 
gături cu el, cuvântul lui în marile probleme ce 
Jrământău întreaga lume sunt privite ca oracole 
scoborile din înălțimi mai mult decât omenești. 

- Dar ceea ce va constitui cea mai mare glo- 
rie a Papei aclual este acea neobosită grijă de a 
înlronă pacea adevărată între popoarele sfăşiate 
de cumplitul răsboiu şi de a readuce la adevărata 
casă părințească pe toți aceia, cari rătăcesc prin 
țări străine căutându-şi fericirea prin sinul atâtor 
secte şi atâtor biserici desbinate. O mișcare a 
cuprins omenirea, un fenomen, care pănă acuma 
nu s'a arătat nici odată aşa de pronunțat se poate 
constală : dorința celor mai alese sujlete din toate 
neamurile după unificarea religioasă. : O nostalgie 
se desprinde din profunziunile cele mai ascunse 
ale sufletului omenesc, un dor după casa părinte- 
ască cea adevărată, după deliciile mesei părintești, 
după locul acela, unde curge acel râu de pace. 
Bisericile, cari s'au rupt dela trupină, sectele, cari 
au abandonat credința tradițională, se frământă, 
se agită, ca să găsească adevărul. Sistemele filo- 
zofice, cari altădată făceau atâta furoare :. raționa- 
lizmul, materializmul, monizmul panteistic, azi își 
recunosc pe rând falimentul lor: toată omenirea 
e cuprinsă de o sete imensă, de un dor după o 
viață spirituală mai elevată. Şi aceste simptome 
sunt de bun anguriu. | | 

Acesf spirit al vremilor la înfeles cu multă 
agerime Sf. Părinte şi nu încetează, ca să-l în- 
„drume în singura direcție adevărată. Inapoi ia Bi- 
serica adeverată a lui Xtos, înavoi cu toții la Bi- 
serica catolică! Aceasta este barca, prin care se 
va mântui neamul omenesc de al doilea potop al 
rătăcirilor, al greşelilor. 

Solicitudinea aceasta trebue să ne impresio- 
neze în primul rând pe noi, pe români. — Noi ro- 
__mânii am primit creştinizmul în forma sa romană 
și până în veacul al LX-lea am stat fără întrerupere 
sub jurisdicțiunea papilor dela Roma, când pe la 
sfârşitul acestui veac bulgarii, sub a căror stăpâ- 
nire politică ajunsesem, ne zmulseră dela sinul 
Romei, ca să ne arunce in brațele Bizanțului, pen: 
lruca să împărtăşim apoi cu ei lungi veacuri de 
durere și de decadență toate vicisitudinile rătăcirei 
noastre prin feri străine, şi sub stăpâni streini. 
Dar cu toate aceste dorul după casa părintească, 
după leagănul originei şi a credinței noastre, Roma, 
“nu s'a stins nici odală în sufletul poporului român. 
Joanichie între anii 1197—1207  înfăptueşte unirea 
cu Roma. Moldova se uneşte cu Roma şi în 1370. 
Jeremia Movilă la 1588 imbrățişează religia cato- 
lică. Actele de unire ale Conciliului din Florenţa 
le-a semnat și metropolitul Damian al Moldovei. 


Mircea cel bătrân a fost cruciat papal. Ștefan cel 





mare cere dela Papa indulgințe pentru anul jubilar 
în zilele lui Pavel Il. Mihaiu viteazul a fost spri: 
jinit de Clemeni VII. ca să întrunească Țara kom,., 
Moldova și Ardealul. lar la 1700 întreg Ardealul, 
cu excepția românilor din țara Bârsei vre-o 16.000, 
s'a unit cu Roma, dela care în 1754 s'a desbinat 
din nou o parte. 
Ce arată toate încercările aceste ce se repet 
pânăn veacul XVIII.lea în fiecare secol? Că aspi- 
rafiunile după unirea cu Roma sunt în ritmul tradi- 
fiei poporului românesc şi numai influențe străine 
au alterat puritatea acestei tradiții, schimbând sen- 
timentele de dor şi de simpatie în ură și aversiune. 
Să luăm deci şi noi parte la bucuria lume: 
catolice, dând mulfumilă  Provedinjei dzeeşii, că 
după aşa lungă rătăcire departe de casa tatălui 
nostru, ne-a dat să ne întoarcem și să ne  îndul- 
cim de binecuvântările mesei lui bogat întinsă pen- 
iru noi; căci unirei cu Roma avem să-i mulțumim 
trezirea conștiinței latinilății, care a rodit însfârșit 


- întregirea neamului, institutul recunoştinței din Blaj, 


orfelinatul dela Obreja belșugul acestei case pă. 
rinteşti o vestesc. Şi să aducem omagiul cel mai 
plăcut părintelui nostru rugându-ne stăruitor pentru 
unirea tuturor fraților celor ce rătăceșt încă de- 
parte de această casă părintească a Bis. catolice. 
La mulţi ani Stăpâne! | 

î Dr GRIGORIE POP, 


canonic. 


PSOE 6SIO 


_Cetiţi Scripturile! 


OSII SSDOGSTNOCSTNOGSNO6SSI 


Ce este Sf. Scriptură ? 


lată o întrebare, la care foarte puţini creştini 
vor şti da răspuns adevăra!. O seamă de oameni — 
intelectualii — trecuţi prin şcolile secundare vor avea 
poate o noţiune vagă a Sf. Scripturi, socotindu-o un 
complex de cărţi scrise în vremuri vechi de bărbaţi 
inspirați de Si. Spirit, în cari se cuprind unele ade- 
văruri de credință descoperite de Dumnezeu; cei mai 
mulţi însă o socotesc o carte care traiează istoria 
poporului evreesc (Legea Veche) și viaţa şi faptele 
Mântuitorului (Legea Nouă). Şi unii şi alţii au ceva 
frânturi din noțunea Sf. Scripturi, dar noţiune clară 
şi corectă, ba. Căci ea este mai mult decât istoria - 
poporului evreesc şi a vieţii şi faptelor Mântuitorului, 
mai mult decât adunarea unor adevăruri de credinţă 
descopesite de Dumnezeu. Ea este în întregime şi în 
întregul ei complex (67 de cărţi), începând dela cea 
mai veche carte (Cartea Facerii, scrisă pe la a. 1500 
î. d. Hristos) şi până la cea din urmă (Apocalipsul = 
cartea vedeniilor scrisă, pe la 100 d. H.) cuvântul 
lui Dumnezeu îndrepiat către toţi oamenii din toate 
vremurile, care dă răspuns precis la toate întrebările 
chinuitoare, cari irebuie să și le pună oricine reflec- 
tează asupra rostului vieţii pământeşti, 

Dumnezeu pe aceasta cale posibilă şi chiar ne- 
cesară a venii în ajutorul oameniior rătăciţi dela calea 

adevărului şi dela cunoşiința Dumnezeului adevărat, 
şi scufundarea în noianul fărădelegilor şi uriciunea 
idolatriei luminându-i cu lumină de sus pe ei şi pe 
toţi oamenii Cari se vor părânda pe pământ, despre 
credinţa ce au să urmeze, dacă vreau să-şi afle rostul 
în univers și să-și împlinească menirea, la care sunt 
destinaţi. Căci mintea omenească cu lumina raţiunii 
naturale nu a fost în stare să alle adevărurile pre- 
tinse cu atâta insistenţă de firea omenească. Idololatria 
îmbrăţişată chiar şi de genii omenirii în materie pro: 
fană (filozofii elini de pildă) o dovedeşte aceastacu 
prisosință. Aceasta idololairie este grăitoare dovadă, 
că mintea omenească pretindea şi căuta fiinţa su: 
premă, care stăpâneşte peste destinele naturii şi a 
oamenilor. Totodată însă dovedeşte insuficienţa şi 
rușinoasa ei rătăcire. Ce supremă umilire este pen- 
tru demnitatea omenească, închinarea înaintea ido- 
lilor: vitelor, șerpilor, șopârlelor, păsărilor, ciopliţi din 
aur, argint, piatră ori lemn, nesimţitori şi ei, ca ma- 
teria din care erau făcuţi? „Idolii neamurilor, argint 
şi aur, lucruri de mâni omenești. „Gură au şi nu vor 
grăi, ochi au şi nu vor vedea, urechi au și nu vor 
auzi, pentrucă nu este spirit în gura lor“, (Ps. 134) 
îi batjocorește cu dreptul Scriptura. Şi în mod firesc 
credinţa greşită despre ființa supranaturală, care stă- 
pâneşte lumea, s'a resfrâut şi asupra vieţii morale, 
cauzând noianul tărădelegilor negre şi scârboase, ca 
izvorul din care au ieşii. Hoţul se credea sub îngri- 
jirea lvi Mercurius, şi el hoţ, pe Curvar îl proteja 
Venus, şi ea desfrânată, iar bejivul aducea jertfa cu: 
venită lui Bacchus, şi el beţiv. 

"Oare Dumnezeu, văzând halul dureros în care 
a ajuns omenirea şi disperarea şi neputincioasa în- 
cercare de a se ridica să nu fie venit în ajutorul ei? 
Oare a puiut un Părinte să privească cu nepăsare 
„acest hal, în care au ajuns fiii săi iubiţi? lubirea lui 
Dumnezeu faţă de oameni a fost mai mare decât jig- 
nirea ce i sa adus prin păcate. A ales calea cea 
mai potrivită, pentruca să înveţe pe oameni la viaţa 
vrednică de ființe raţionale. A vorbit către noi lu- 
minându-ne, sfătuindu-ne, învăţându:ne. Şi-a ales anu- 
mite persoane, cărora şi:a descoperit iiința sa ade: 
vărată, voinţa sa. Mai pe urmă ne-a vorbit prin Fiul 
Său, prin care şi veacurile le-a făcut. Aceste persoane 


alese de Dumnezeu apoi au comunicat, cu graiu viu 


şi în scris, cele descoperite lor oamenilor, confir- 
mând adevărăiatea celor spuse cu minuni şi profeţii, 
aceste peceţi supranaturale ale puierii lui Dumnezeu. 
Ori precum se spune în Teologie, Dumnezeu a 
inspirat (comunicat) unor persoane alese adevărurile 
supranaturale cu scopul, ca să fie comunicate oame- 
nilor. Dumnezeu apoi a trebuit să se îngrijească şi 
de aceea, ca aceste adevăruri să ajungă la cunoştinţa 
oamenilor întocmai. Complexul cărţilor scrise de aceşti 
bărbaţi inspirați se numeşte Sf. Scriptură. Tot ce se 
se află în aceste cărţi, sunt confirmate de Dumnezeu 
şi întrânsele nimic nu s'a vârit fără voia Lui. Altfel 
-cine ar fi în stare să deosebească în ele ce e dum- 
nezeesc' şi ce e omenesc? Cu drepi cuvânt se poate 
deci socoti Scriptura: cuvântul lui Dumnezeu redând 
întru toate gândurile, intenţiunile lui Dumnezeu. . 
Aceasta a fost credinţa tuturor acelora cari şi-au 
dai osteneala să o cunoască şi şi-au dat silința să o 
trateze în consecinţă. Evreii, către cari a fost îndreptată 
în rândul întâiu partea Scripturii, numită Legea Veche, 
au tratat-o cu o supremă veneraţiune, care venera- 
țiune în cursul veacurilor n'a scăzut de loc. Dovadă 

chiar evenimentele în legătură cu congresul studen- 


“ţese din Oradea din Decemvrie anul trecut. Cu drept 


cuvânt a putut spune Flaviu Iosif (scriitor Evreu în 
veacul Î. d. H.) că pentru Scriptură oricare Evreu ar 
pălimi şi moarte. Sf. Părinţi ai Bisericei se întrec în 
îa a accentua acest caracter al Scripturii, Sf. Augustin 


"o numeşie;; manuscrisul lui Dumnezeu, Sf. Grigorie 


cel Mare: epistola, pe care Dumnezeu a trimis-o 
tăpturilor sale. Si. loan Gură de Aur o numeşte scri- 
soarea trimisă prin autori inspirați neamului omenesc 
care călătoreşte departe de patria cerească. 

Chiar Scriptura ne arată învederat, că ea este 
cuvântul lui Dumnezeu. Autorii omeneşti nu vorbesc 
în numele lor, ci cu auloritate dumnezeească. De 
aceea fruza atât de des repeţilă: aceste zice Domnul 


(nu ei). Ori precum spune chiar prorocul Isaia: „ceeace 


iese din gura mea El (Dumeezeu) le-a poruncit şi 
Spiritul Domnului le-a adunat“. Scriplura poate să-şi 
dovedească caracterul său inspirat, penirucă dacă o so- 
cotim numai şi ca o lucrare omenească, întrunește toate 
cerinţele critice unui op vrednic de crezământ ejun- 
gând întregi la noi şi fiind autentice, Aceasta o do- : 
vedeşte cu prisosință studiul teologic numit Studiu 
Bibiic. : 

Fiind deci Scriptura cuvântul lui Dumnezeu în 
cel mai adevărat înţeles urmează, că într'ânsa în- 
suşi Dumnezeu, atoiputernicul, preadreptul, preaînţe- 
leptul, judecătorul viilor şi al morţilor ne vorbeşte. 
Acel Dumnezeu care a creati universul şi care îl ține 
şi-] ocârmuieşte prin legile firești şi care în chip deo- 
sebit. poartă -grije de noi oamenii, „coroana lucru: 
rilor mânilor sale“. De aici însemnătatea imensura- 
bilă a Sf, Scripturi! Orice intenţiuni bune poate nutri 
şi orice sfaturi şi îndrumări poate îndrepta un părinte 
trupesc fiilor săi, acelea în măsură incomparabilă se 
află în Scriptură, care este scrisoarea Părintelui ce- 
resc către desmierdaţii săi fii. Nu te poţi afla în 
viaţă într'o situaţie, în care pentru orientare să nu 
te poți întoarce cu folos către Scriptură. Ea linişteşte, 
te încurajează, te îndreaptă, te înalță dupăcum ai lipsă. 
Ori precum spune Origene (scriitor bis. din veacul 
III). „lară tu de vei primi cuvântul lui Dumnezeu în 
toată ziua cu toată devoţiunea, va face ţie cuvântul 
tot ceeace dorești. Darul cuvântului, dacă te musiră 
conștiința, te mângăie spunându-ţi: Inimă înfrântă . și 
umilită Dumnezeu nu va urgisi. Dacă te veseleşti 
pentru o nădejde, îţi înmulțește bucuria spunându-ți: 
Bucuraţi-vă în Domnul şi vă veseliţi drepţilor. Dacă 
eşti mânios te îmblânzeşte spunându-ţi: Încetează de 
a îi mânios şi lapădă dela tine indignarea. Dacă eşti 
în suferință, te tămăduieşta spunându-ţi: Domnut'vin- 
decă toate neputințele tale. Dacă eşti sărac te încu- 
rajează: Domnul scoală dela pământ pe cel lipsit şi 
ridică din gunoiu pe cel sărac“. | 

Și cu toate acestea, Scriptura care, dupăcum 
spune Sf. Efrem este: „masa, din care oricine se 
poate nutrj şi aşiernutul în care fiecine îşi poale 
dormi somnul spre odihnă“ în zilele noastre este 
foarte puţin cetilă. Unii o atacă şi batjocoresc, alții 
o studiază din punct vedere critic, grosul oamenilor o 
nesocotește preferind să se nutriască din isvoare 
de înțelepciune omenească, după vorba prorocului: 
„M'au părăsit pe mine şi şi-au săpat loru-şi-fântâni 
moarte“, 

Nepăsarea, cu care se tratează Scriptura, ora- 
colul Spiritului S* (Clemente R.) azi, când ea esie 
accesibilă tuturora, este puţin explicabilă pehtru acei 

cari se pretind a fi mai ales intelectuali creştini. 
Ori doară au ceva scuză intelectualii şi căriurarii 
preste tot? Nu se afiă în Scriptură sublimitate lite- 
rară, ori cerințele sociale îi pretind să sclipească 
cu maxime de ale lui Nordau, Wilde ori Carlylie? 
Scriptura chiar şi din punct de vedere literar profan, 
întrece orice roade ale minţei omeneşti, precum cu 
dreptul observă Ruifini: Pindaros nu a atins subli- 
mitatea Psalmilor, Omer şi Vergiliu-nu întrec splen- 
doarea lui Isaia şi mai multă mândrie aduce Romei 
o epistoală a Sf. Pavel, decât toate operele lui Ci- 
cero. lară maximele marilor gânditori nici că se apropie 
„de înţelepciunea Sf. Scripturi. Ce este înţelepciunea 








omenească faţă de înțelepciunea nesiârşită a lui Dum- 
nezeu, a cărei palidă resfrângere este cea omenească ? 
Lumina opaiţului, uri, dacă vă mai place lumina elec- 
trică cea mai puterncă, care luminează în întuneric, 
în plină bătaie a razelor soarelui însă abia licăreşte! 

Dar precum dulceajţa operelor literare profane 
nu o poate gusta oricine, aşa nici dulceaţa Scripturii. 
Trebuie minte să o priceapă şi inimă smerită să o 
primească. 

Despre însuşirile cu cari trebue să lie înzestrat 
celce vrea să cetiască cu folos Scripturile, cu altă 
ocaziune, ! 

Gh. Barna. 

EPISCOPUL 
BARON VASILE ERDELI (Ardeleanu, Erde€lyi) 


(1843-—1862) 
de Dr. IACOB RADU, prepozit prelat papal. 


(Extras din Istoria Diecezei române-unite a Orăzii-Mari, în lucrare). 
(Cont, uare). 


Brin circularul tipărit, din 1/13 lanuarie 1859 No. 
30 se comunică clerului, cu comentarul şi îndrumările 
de lipsă, dispoziţiile mai principale ale Concordatului 
încheiai între P. S. S. Papa Piu-lX şi Impăratul Fran 
cisc losif 1. | 

3, Vizifațiuni canomice. Una dintre datorinţele 
cele mai mari ale episcopilor, şi tot o dată cel mai 
eficace mijloc pentru o bună ocârmuire a diecezelor, 
sunt vizitaţiile canonice. Ca un zelos şi ințelept arhi- 
ereu ce era, de acest mijloc s'a folosit şi Erdeli în 
timpul păstorirei sale. Vizitaţiile le-a început în anul 
1844 în părţile hbanatice, unde începând cu anul 1836 
când s'a făcut unirea în Lugoj, mişcările spre unire 
au fost tot mai puternice, primind acele un mare 
avâni chiar prin acele vizite, când: „Primirea Epi- 
scopului, entuziasmul şi aplicarea poporului bănăţean 
de a îmbrățişa S. Unire, manifestată cu ocasiunea 
acestei vizitațiuni, au fost un triumf strălucit al bise- 
ricei greeo-catolice ; iar lăţirea unirei s'a continuat cu 
acel resultat, că dela, 1832-—1848 numărul parochiilor 
a crescut dela 2 la 22.“ 1) 

Dar nu numai cu cuvântul, ci şi cu fapta s'a 
arătat ca un adevărat părinte al acelui serman popor, 
ținut în întunerec şi exploatat fără milă de către cle- 
rul sârbesc, căci: Cu aceea ocasiune nu numai a 
„mângăiat pe iubiții săi credincioşi cu invăţături părin- 
“țeşti; ci a plinit defectele, a îndreptat rătăcirile obser- 
vale şi a acoperit liberalminte lipsurile găsite.“ 

„Nu a fost comună, în carea cu ocasiunea visi- 
taţiunei acesteia să nu fi donat sume însemnate pe 
seama bisericilor şi şcoalelor locale; nici eră şcoală 


poporală, a căreia elevi să nu fi căpătat dela EI 


cărți de şcoală, de rugăciuni şi de alte trebuinţe.“ 
„Numai cu ocasiunea aceasia încă a spesat mai 
multe mii de florini convenţionali. 2) 


1) Şematismul diecezei Lugojului a. 1905. pag. 28. 
2) Vencea p. 8. 


Sub păstorirea lui au trecut la unire parohiile: 
Nădlac, Semlac, Şimand, Şeitin, Sintea, Bănlaca (azi 
filie), Beznea, Ceheiu, Ciocaia, Decăneşii, Drăgeşti, 
Gruiulung, (azi filie) Dubricioni şi din Nogiorid par- 
lea ce rămăsese încă neunită. lar în Banat: Clopo- 
dia, Balinţi, Budinţi, Ciuchici, Slatina (azi filie), Bogşa 
română, Igriş, Folea, Chirlşiea, Cârnecea, Lăţunaşu, 
Ticvaniul mare, Surducul mare, S. Nicolaul mare, Cia- 
nadul sârbesc, Coşieiul mare, Secaşu, Vermeş şi 
Jebel, aceste din urmă 19 acum în dieceza Lugojului. 


Tot în acel an a vizitat şi comuna sa natală 
Macău şi. mai multe .parohii din comitatul Aradului. 
Este de însemnat 'că pe alunci erau în Macău 258 
familii declarate române, cu nume curat româneşti, 
schimonosite însă după, firea limbei maghiare (de ex. 
Ardelean-Argyilân) şi de sigur că partea cea mai 
mare vorbeau încă româneşte. Azi însă un mai ştie 
nime româneşte. 


In Sătmar şi prin alte părti âle diecezei, pe 
unele locuri şi de 2—3 ori, a făcut vizitaţii cano- 
nice în anii 1845, 1846, 1855, 1856, 1857 şi 1860, 
spre nespusa bucurie şi mângăiere a poporului cre: 
dincios în mulie privințe foarte asuprii şi desolat, 
Despre toate vizitaţiile ne-au rămas protocoale şi 
descrieri amănunțite a stări de atunci a parohiilor şi 
o comparaţie intre starea de atunci şi cea de acum, 
care în cadrul acestei lucrări nu incape, ar fi foarle 
interesantă. 

Peniru mai buna administrare şi control a paro- 
hiilor din judeţul Sătmarului în anul 1856, a mijlocit 
reinființarea  arhidiaconatului părţilor sătmărene cu 
sediul în Carării mari, azi vicariat foraneu. 

Dar precum s'a spus şi mai sus, nu numai cu 
cuvântul ştia să mângăie pe ai săi, fără unde era 
lipsa mare, îi ajuta şi în cele materiale. Prin stăruința 
şi în parte cu ajutorul dânsului s'au zidit în dieceză 


O BCU CLUJ 





21 biserici noui şi s'au reparat 29, cu totul 50; s'au 
zidit ori cumpărat 28 şi s'au reparat 16, cu totul 44 
case parohiale şi un număr insemaat de şcoale şi 
case cantorali. 

Venitele preoţilor din parohiile mai vechi erau 
sistemisate la 300 îl. dar cei din parohiile neo- 
converse şi din cele 72 treeute dela Muncaciu, pri- 
meaâu numai ajutoare cari variau intre 45—70 îl. pe 
an, iar Erdeli în anul 1849 a mijlocit pe seama iu- 
turor, cam 110 la număr, acelaș salar de 300 fl. pe 
an. Nu si-a uitat nici de clericii mai săraci, căci în 
anul 1852 a provocat clerul prin circular ca să deie 
câte 30 cruceri de fiecare sută de floreni din leafa 
lor, pentru a se procura vestminte pe seama clerici- 
lor săraci. 1) Tot asemenea s'a îngrijit şi despre aju- 
torarea preoților deficienţi, a văduvelor - şi orfanilor 
de preoţi precum se va arăta în istoricul fondurilor 
respective. 

Pentru dreapta conferire a beneficiilor sanii 
în 1853 şi 1855 a hotărît, că parohiile se vor conferi 
numai prin concurs, în scris şi verbal foarte sever, 
şi a întrodus aşa numitul examen prosinodal. 

Pentru a se putea provedea bisericile cu cărţile 
rituali de lipsă, a cerut dela mitropolia din Blaj să 
i:se comunice lista. cărţilor tipărite şi aflătoare de 
cumpărat acolo şi le-a comunicat tuturor preoţilor 
îndemnându-i să şi-le procure. 2) Cărţi literare încă a 
recomandat prin circulare de multeori. În chip deose- 
bit și foarte călduros a recomandat peniru abonare: 
„Gazeta Transilvaniei“ din Braşov. 2) 

4. Sinodul diecezean din anul 1848. Vremile 
tulburi şi vijelioase de răscolire şi răşvrătire a gân- 
direi şi a patimilor omeneşii, nu lasă neatinşi de 
furtunacile lor aripi, nici pe cele mai pâşnice și mai 
conservative clase de oameni, cum sunt după indelet- 
nicirea şi chiemarea lor preoţii. Căci, dupăce nu este 
omul stăpânul vremilor ci el stă sub cârma şi greuta- 
tea lor, este lucru aproape imposibil, ca cei cari 
trăiesc în lume, în mijlocul societății omeneşti, să 
poată scăpa de sub inimenţa curentelor, cari fră- 
mântă în vremuri epocale ţerile şi popoarele. 

Aşa s'a intâmplat şi cu clerul nostru. Ajuns şi 
el în vârtejul revoluţiei din anii 1848—49, când şi 
adierea vânturilor şi freamătul codrului, frate cu 
Românul, vesteau libertate, egalitate şi îrăţietate, s'a 
mişcat şi cutremurat şi el, ca şi cuprins de o vraje 
şi mâmat de o furtună care îl ducea în mod irezisti- 
bil spre țeluri poate neinţelese, tulburi şi amăgitoare, 
dar uşor explicabile atunci, când zuruitul lanțurilor 
iobăgiei în care moşii şi strămoşii lor gemură atâtea 
veacuri chiemau la izbândă şi răsbunare chiar şi pe 
apostolii păcii şi ai resemnărei. Unii dintre preoți, cei 
mai înflăcăraţi ori mai năvalnici dela fire, au schimbat 
crucea cu paloşul şi s'au Bus în fruntea gloatelor în 


1) A. d. No. 1262- 1852, 
2) A. d. No- 34—41834.! 
3) A. d, No. 979—485 şi No, 1583—1855, 

clocot ca să răzbune cu lantea şi toporul, căci cam 
aceste erau armelor glotaşilor români atunci, tirănia 
feudalismului şi să făurească o nouă eră a dreptăţii, 
de care nici clerul nu prea avusese parle, cu toaie 
decretele impărăteşti ce li-o promiteau! Dar nici cei 
rămaşi a casă în fruntea turmei timide şi buimăcite, 
nu au stat de tot nemișcaţi, ci văzând marile schim- 
bări şi prefaceri în viața publică, socială şi econo- 
mică, credeau că ar îi sosit timpul ca şi în biserică, 
adecă în partea disciplinară şi administrativă cari sunt 
pasibile. de reforme şi schimbări, să se întroducă un 
spirit nou, mai liberal şi mai democratic. 


Văzând dară şi corul episcopesc catolic din 
Ungaria, această mișcare a clerului, iar de altă parte 
fiind pusă biserica întregă în faţa unor grele probleme 
prin legile voiate de către dieta revoluţionară ungară, 
a convocat un sinod naţional, mai bine zis regnico- 
lar, pe ziua de 24 Septemvrie 1848,!) iar pentru pre: 
gătirea materialului de discutat acolo, s'a ordonat 
ținerea de sinoade diecezane, în cari clerul îşi va 
putea spune părerile sale cu privire ia reformele ce 
ar fi de întrodus în biserică, amăsurat spiritului vremei 
şi a necesiiăţilor impuse de acela. 

Spre scopul acesta şi episcopul Erdeli a convo- 
cat prin circularul din 17 lunie 1848 No. 355 sinod 
diecezan, cuprinse în 26 puncte, chestiunile pe cari clerul 
avea să le desbată în conferinţe sau sinoade districtuale şi 
tot o dată să-şi exprime "şi alte dorințe ce ar mai 
avea, şi să aleagă prelângă protopopul districtual câte 


„un delegat din sinul lor. 


Despre acest sinod a publicat, pe bază de docu: 
mente autentice, un ineteresant şir de articole ilustrul 
scriitor bisericesc P. S. S$. arhiereul loan Boroș, pre: 
pozitul capitular din Lugoj, în revista: „Cultura 
Creștină“ din Blaj a. 1922 pag. 82 şi urm, la cari 
ca să nu mai repeţim remitem pe cetitor. Obseivăm 
însă că în arhivul diecezan, referitor la acel sinod .nu 
am aflat decât procesul verbal sau protocolul sinodu: 
lui districtual al Fărnaşului, pre care l'a avut la mână 
şi P. S. S. [. Boroş, şi Protocolul sinodului diecezan 
şedinţele din 29, 30 şi 31 August şi 1 Septemvrie în 
limba latină şi maghiară, lipsind cel românesc, cum 
se spune în întroducere că a fost luat în trei limbi. 
Este însă necomplet şi ce a rămas, dar hotăririle câte 
sunt consună cu cele comunicate de P. S. S. Boroş. 
Se poate că discuţiile să fi fost foarte agitate, după 
cum se poate deduce din protocotul dela Fărnaş şi 
episcopul va îi disolvat sinodul înainte de a se des- 
bate toate punctele şi fără să-l fi aprobat și iscălit, 
Insuş episcopul Erdeli în relaţiunea ce o a făcut S. 
Scaun apostolic al Romei despre starea diecezei în 
anul 1857 spune că sinod diecezan formal până atunci 
nu s'a ţinut, deci pe cel din 1848 nu la considerat de 
sinod adevărat, 

(Va urma). 


1) Din causa evemmenielor urmate nu s'a finul, 

Plinirea vremii (Mesia). 


dramă în 6 acte şi um prolog 


ACTUL 1. 


TABLOUL 1. 


O sală a tronului din palatul lui Irod din Ieru- 
salim, pe vremea nașterii lui Isus Hristos. 


(Continuare). 


Scena 1. 
Irod. 

Irod (Singur pe scenă) : Groaznică nație! E cu- 
prinsă de înfrigurarea unei idei nebune, ca de-o lepră 
sufletească. Mesia! Atâta sânge vărsat n'a putut să 
spele această idee. nebună. Şi acum spun că bătrânul 
Simeon vesteşte în biserică că trebue să vină, până 
el trăeşte. (furios) De s'ar naşte numai, că-l fac eu 
împărat peste cealaltă lume! (înfră Abiron) 

Scena Il. 
lrod şi Abiron. | 

Irod: Ah, Abiron, te-aştepi cu nerăbdare. Ce-ai 
aflat? Ce sunt caravanele? 

Abiron: Sunt trei crai dela răsărit, 

Irod (speriat): Cu armată ? 

Abiron : Nu. N'au numai vre-o trei sute de călă- 
reţi, dar nu ştiu pentruce, to! la patru ore se despart 
câte doi şi pleacă înapoi în direcţiunea de unde vin. 

Irod: N'ai aflat ce vreau ? 

Abiron: Umblă după potcoave de cai morţi! 
Caută pe Mesia. 

Irod (urlând): Abiron! Toată lumea a înebunit ? 
Chiamă comandantul oștilor să-i înconjure şi să nu 
rămână din ei, nici cine să| ducă veste, celor ce a- 
şteaptă veşti despre isprava nebunilor. 

„ Abiron (Iniştitor și cu umilință) : Stăpâne, mă 
iartă că te contrazic. Omul cuminte nu se luptă cu 
armele împotriva nebunului. De nebun e bine să te 


păzeşti, dar e bine să ştii, mai întâiu, cât e de nebun: : 


să-l legi, dacă e de legat, sau să-l lași în ştirea Ta- 
_tălui, dacă e inofensiv. Și apoi, de n'ar fi nebuni, cum 
ai putea cunoaşte :'pe cei cuminţi? Dar sunt şi mulţi 
nebuni de ispravă: îi poţi întrebuința pentru planurile 
tale! (viclean) adecă, pentru ce să nu caute craii pe 
împăratul Jidovilor? Nu trebuie să se nască acela 
chiar în prezenţa lor! 

Irod (cu curiozitate nervoasă): Ce vreai să spui? 

Abiron (viclean) : Nimic, decât că tu domneşti 
peste ljdovi, tu eşti dar Impăratul Jidovilor. 

Irod (contrariat): Dar Romanii ? | 

Abiron : Romanii sunt deparle. Apoi tu le trimiţi 
tributul regulat. Incolo, tu guvernezi provincia cum poți 
şi cum știi. lar pe craii aceştia, pentru ce. să ţi-i faci 
“duşmani cu armele, nu ştii, poate să aibă armată în 
urma lor, — când poţi să ţi-i faci supuși, robindu-le 
sufletele lor. Ș 

Irod (cu interes crescând): Dar bine, oamenii 
aceștia vin pe urmele scripturei voastre! Şi ei vor în- 

treba dela preoți şi cărturari tâlcul adevărat al proro- 
cirilor despre Mesia. Crezi tu că vei putea face pe 
preoți şi cărturari, să glăsuiască — după gustul gurii 
tale ? 

Abiron (viclean) : Intre preoţi şi preot este deo- 
sebire, întocmai ca între cărturar şi cărturar. Preoţia 
şi cărturăria, pentru unii, e o chemare, un ideal sfânt, 
pentru alţii o slujbă, o pită. Apoi când vrei să ajungi 
la ceva, răspunde acela pe care-l 'întrebi, şi răspunsul 
va îi acela care-l doreşti! 

- Irod: Bravo, Abiron! Te voi răsplăti împărăteşte 
pentru acest sfat, dacă reușește. 

Abiron : Lucrul e ca şi făcut! Cu oamenii poți 
face ce vrei, numai să le ştii pipăi pulsul şi să nu 
uiţi că oamenii, pe lângă suflet, care la puţini se vede, 
mai au şi trup, adică: nervi, stomac și buzunare. Un 
guvernator cuminte nu-şi bate mult capul cu sufletele. 
Se. mulţumeşte să stăpânească trupurile. Are pentru 
aceasta la îndemână mijloace bune pentru toţi, ace- 
leaşi pentru toate timpurile: teroarea, pentru nervii 
celor mulţi şi slabi, aurul, pentru cei guralivi şi lacomi 
şi pământul, să'ntunde gura celor puţini şi tari. 

Irod : Bravo, Abiron.. Sunt încântat de tine, dar 
sunt mai încântat de mine. Ce minte împărătească am 
avut când mi-am ales de sfetnic un Jidov, nu un Ro- 
man idealist şi prost. Voi Jidovii sunteţi un popor 
practic. lehova al vostru vă e pretin numai vouă Jido- 
vilor ; tuturor celorlalte popoare duşman. El vă porun- 
ceste vouă, vă pune siavilă libertăţii voastre, numai în 
ce privesc relaţiile dintre voi; iar, când e vorba de 
alte popoare, voi îi porunciţi lui lehova şi-l întreabinţaţi 
pe el şi Scriptura lui, ca arme împotriva lor. 

Du-te şi pregăteşte terenul. Fă-l capabil să pri- 
mească sămânța, ce avem s'0 semănăm şi, dacă va 
rodi, fii sigur că-ți va rodi şi ţie din belșug. 

% Abiron (gata de plecare): Mă cunoşti stăpâne ! 
Nu sunt nimic altceva, decât economul tău. Or, sdro- 
besc bulgării, seamăn şi plivesc țarina, ca să-ţi aducă 
ție roadă îmbelşugată : puterea și mărirea tronului tău. - 
Dar azi vreau să pun tronului tău un piedestal şi mai 
puternic: făcând să te recunoască de al lor, acei, ce 
te urăsc ca pe un străin. (vrea să p/ece) 

Irod : Stai, Abiron 1... In ce priveşte economisirea 
ta şi secerişul meu, s'o lăsăm treaba încurcată. Eu 
ştiu, că prea multe spice, ba snopi şi clăi întregi se 
scutură şi pică pe țarina ta, până să între în şurile 


mele. Aurul cel mult, cu care-ţi ţii banca din Eghipt 


şi turmele ţi-au rodit în țarina ta? 
Abiron (cu teamă slugarnică) : Le-am din mila ta. 
Irod: i-am dat şi eu, ţi-ai luat şi tu, Să le lăsăm. 
Nu de asta este vorba! Tu mi-ai da! întotdeauna sfa- 
turile cele mai înțelepte. Dar acum nu te mai înțeleg! 
Tu ești jidov! 

Abiron (umilit) : Sunt, siăpâne ! 

Irod: Ce-i cu Scriptura? Ce-i cu prorociile 
voastre ? Imi dai tu mie acum un sfat, ori îm pregă- 
teşti o cursă!? 

Abiron : Sunt jidov, stăpâne! N'o spun aceasta 
cu mândrie, nici cu ruşine. Nu se poate omul mândri 
nici ruşina de o moştenire. Sunt jidov! Chiar de-aşi 
vrea, maş putea să o tăgăduesc: sângele strămoşilor 
mei curge în vinele mele; ei lucrează şi vorbesc prin 
mine. | 

La noi Scriptura e sfântă. Noi, jidovii, credem 
in legea lui lehova, scrisă de Moise şi proroci, dar 
tâlcuirea poruncilor lui lehova o îndreptăm după felul 
nostru de a fi. Pentru aceea, mai sfântă decât Thora, 


dată de lehova, sunt înaintea noastră, explicările Thorei, 


făcute de cărturari. 

Pentru noi finta e totul; mijloacele. nu ne stân- 
jenesc, când vrem să ajungem la ţinţă; iar ţinta e fo- 
losul momentan. : 

lehova din ceruri şi-a cunoscut bine poporul său, 
când i-a dat legea între tunete şi fulgere, iar poporul 
îi ţine poruncile, până-l orbesc fulgerele şi-l isbesc 
trăznetele. l-a scos din robia Eghiptenilor ca să-i ducă 
în ţara fericirii, în Canaan. Dar Canaanul eră departe, 
iar oalele cu carne ale Eghiptenilor îşi răspândiau 
mirosul lor gâdilitor în urma celor, ce se depărtau cu 
nasul întors spre ele: şi ei s'au răsvrătii împotriva lui 
Moise, că i-a luat de lângă oale. lar când le-a fost 
sete. a trebuit ca Moise, — îndată — să le scoată cu 
puterea Celui Preaînalt, apă din stâncă. Ei n'aveau 
răbdare să caute izvoare prin oazele pustiei. Apoi când 
Moise s'a suit pe muntele Sinai, ca să aducă porun- 
cile lui lehova, n'au avut răbdare să-l aştepte. Insuşi 
fratele său Aaron le-a făcut vițel de. aur şi i-s'au în- 
chinat ca unui Dumnezeu. lehova eră departe, — sus 
pe munte și li-se arătase ca un nor de foc, iar viţelul 
eră aproape şi eră de aur. nd 

Intrucât priveşte cursa, ce-o aminteşii, să fii li- 
niştit. Şi între noi sunt oameni, numeşte-i tu idealiști 


sau nebuni; eu le zic proști şi duşmani inconştienţi 


ai Jidovimii, cari vreau să răstoarne domnia la; cari 
aşteaptă pe Mesia, ca pe un împărat atotputernic, 
care-i va face pe Jidovi domni în ţara lor. Dar istoria 
ne arată că noi, între noi, ne certăm şi ne batem ca 
orbii. Fiul vrea să ia puterea dela tatăl şi dacă-i reu- 
şeşte, i-se iartă păcatul. Succesul momentan şi folosul 
e legea noastră sfântă, față de care, tendinţa, de a ne 
câștiga independența politică, e piatră, care aruncată, 
cade în capul nostru. Ne arată mai ales istoria că 
losif a fost dus ca rob în Eghipt şi robul a devenit 
domnul Eghiptului: stăpânul grânarelor Eghiptenilor! 
Suntem popor hărăzit să fim robi. 

(umilit slugarnic): Stăpâne, te rog să ai încre- 
dere în mine. Eu te slujesc cu toată firea mea: cum 
m'aşi sluji pe mine însumi. 

Irod: Dute! (Abiron pleacă umilit) 

Scena III. 
Irod. , 

Irod: Robul losii a devenit stăpânul grânarelor 
Eghiptenilor, dar fraţilor săi, ce veneau să cumpere 
grâu, le punea pe fundul sacilor, cu grăul şi preţul 
grâului. (privind în partea pe unde a ieșit Abiron) 
Sunteţi popor hărăzit să fiţi robi, — dar robul e stă- 
pân şi stăpânul servitor. Nu tu împlinești porunca mea, 
ci eu fac ce vrei tu. Abiron, Abiron! Fără de tine nu 


pot.:să fac nimic. 
(CORTINA). (Va urma). 

Se poate vindeca boala 
de plămâni? 





Chestiunea aceasta de cea mai mare importanță interesează pe 
toţi, cari suferă de astmă, tuberculoză de plă. 
mâni şi laringe, oftică, cathar de plă- 
mâni (Apicitis), tuse sau răguşeală cro- 
nică, bromnchită etic. şi nu au fost vindecaţi până acuma. 
Toţi acești bolnavi primesc dela nei absulot gratis o : 


: carte ilustrată din pana D-lui Dr. med. GUTTMANN, 


fost medic-şef la sanatoriul Finsen cu următorul cuprins : „Se 
poale vindeca boala de plămâni ?“ Spre a da ocaziune bolna- 
vilor a se lămuri despre felul suferințelor lor, ne-am hotărit a 
trimite oricui cartea susnumită fără orice spese în folosul tuturor. 


Trimiteţi o carte poştală cu exactă adresă: 


PUHLMANN et Co., BERLIN 821. 


MiIGELSTRASSE 25-—25a. 











CRONICI 

Protestul Gherlenilor în Ccomn- 
tra proiectului legii cultelor. In 
Gherla s'a înfiinţat la 14 Febr. c. un „Comitet 
central pentru combaterea proiectului regimului 
cultelor“, care are de scop să organizeze în - 
grabă o mare mişcare de protest în întreaga 
dieceză a Cherlei împotriva Legii cultelor pro- 


iectată de D-l ministru Lapedatu, proiect cate 
are vădita intenţiune de a slăbi ori chiar a des.:.. 


ființa biserica gr. cat.. română și cuprinde și 
dispoziţii contrare dreptului nostru canonic. De 
aceea trebue să luptăm până la ultima sutlare 
şi cu extrema energie împotriva acestui pro-. 
iect cu adevărat bizantin. Fraţii Gherleni au 
meritul de-a fi pornit lupta deschis împotriva 
lui. La noi cine va organiza această luptă? 


| — Duminecă în 12 Februarie s'a serbat la ca: 
tedrala noastră aniversarul al 6-lea al încoronării 
Papii. Liturghia a săvârșit-o Il. prepozit şi prelat 
papal Dr. lacob Radu. A cântat corul prof. Hubic 
cu orhesiră. La sfârșit a fost Tedeu şi s'a cântat 
imnul papal. ă 

— Predici la Catedrală: 79 Febr. Rvs. Ilie 
Stan, canonic; 26: îi. Dr. Iacob Radu. 


— Concerte religioase. Corul ca- 
tedralei de sub dirijarea măiestru Hubic va ţinea 
în fiecare Duminică d. m. la ora 5, începând cu 
19 Febr. până la Paşti, concerte religioase în 
catedrala română unită. Cine doreşte să se 
edifice în cursul marelui post e înviiat cu toată 
căldura la aceste audiții muzicale. Audiţiile vor 
îi împreunate și cu o mică exortă. Oferte be- 
nevole pentru cor se primesc cu mulţumită. 


— Enciclica „Mortalium animos“ şi presa 
engleză. Ziarul „Morning Post“ scrie: „Din partea 
noastră recunoaştem ce are de spus Piu al XI-lea; o 
învăţătură clară, fără echivocuri şi disciplină, la care bi- 
serica romano-catolică a învăţat pe supuşii săi, ba 
Chiar lumea întreagă. Prin noua enciclică credincioşii 
sunt preveniți de schimbările în cele ale credinţei. 
Biserica romană a combătut ca pe un trădător accep- 
tarea opiniilor deosebite în cele ale credinţei. 

E imposibilă o societate creştină, unde fiecare 
e liber să creadă ceeace i-se pare mai conveni:nt, în 
ce priveşte credinţa. 

Unica posibilitate pentru unirea bisericilor, va 


[i atunci, când toţi desidenţii se vor reîntoarce la sînul: 


bisericii romane. Ziarul „Leeds Mercury“ scrie: „Bi- 
serica romană se consideră, ca totdeauna, singura 
explicatoare a învăţăturii d-zeeşti”. 


— Cultele în Jugoslavia. in Jugoslavia cei 
mai numeroşi sunt: ortodocşii 5.602 327 ; catolici sunt, 
4,716,751; musulmani 216.847 ; izraeliţi 64.159 ; vechii- 
eatolici sunt 41,400. Sumele acordata din bugetul ţării 
pentru necesitățile cultelor corespund cotei personale 
de 10 dinari pentru ortodocşi, 7 pentiu catolici, 14 
pentru musulmani, 7 pentru protestanți, 18 pentru izrae- 
liţi, 11 pentru vechii-catolici.. 


— Păstorul cel bun. In parohia Ancizer, din 
Franţa, s'a împlinit parabola păstorului cel bun, care 
viaţa şi-a dat pentru turma sa. Parohia Ancizer era 
administrată de Păr. Petit dela o distanţă de 5 Klm 
In zilele trecute, pe frigul cel nemilos, s'a dus în An- 
cizer pentru cate heză şi celebrarea Si. Liturghii ; ajuns, 
fața i-se învineţi, când voia să înceapă; copiii cari 
erau acolo au strigat după ajutor, dar orice ajutor era 
prea târziu. Era mort; a căzut victimă spiritului de 
jertiă pentru mântuirea sufletelor. 


— Vindecare miraculoasă; la Lourdes. Fe- 
ricitul, care s'a învrednicit de ajutorul P. C, V. Maria 
este copilul de 7 ani Enric Mieuzet, vindecat în mod 
minunat de o grea entercolită speciiică. Azi copilul 
e complet sănătos, vioi, mâncă şi să desvoaltă în 
mod normal, după cum constată medicii. 


____— Exerciţii spirituale pentru surdo-muţi. 
In Cincinati, un părinte redemtorist, cu ajutorul mi- 
micei, a ţinut exerciţii spirituale pentru surdo-muţi. 


— La ce duce moda neruşinoasă şi dan- 
surile destrăbălate. in New York, la congresul 
„Wisconsin  Tuberculosis Association“, Dr Dearholt a 
declarat, că tuberculoza între femei este a se atribui 
“hainelor uşoare şi scurte, impuse de moda actuală. 
Dr. John Smith, a adaus, că ravagiile tuberculozei, pe 
lângă modă, sunt a se atribui și dansului, documen- 





tând afirmaţia sa cu cifre. În 1927 în Statele-Uhnite au 
murit în tuberculoză cu 19, mai multe femei ca 
bărbaţi. — E şi preafires= ca păcatul să-şi aibă răsplata sa. 


— Loteria pentru biserica din Turnu-Se- 
verin. Preaven. Ord. diecezan spre cuvenită orientare 
comunică cu No, 2862/928, că tragerea loteriei aran- 
jate în favorul bisericei, din Turnu Severin s'a. amă- 
nat pe ziua de 7 Martie crt. Preoţii, cari au primit 
lozuri, costul celor plasate să-l trimită de urgenţă di- 
rect comunităţii bisericeşti romano-catolice din Turnu- 
Severin dimpreună cu eventualele lozuri nevândute. 

— Catalogul presei din România. Am primit la tedacţie 
a IV-a ediţie (pe anul 1928) din Ed. „Catalogul presei din Ro- 
mânia“ apărut în editura agenţiei de Publicitate „Rudolf Mosse“ 
S. A. din Bucureşti. Lucrarea își menţine acelaş caracter de 
prețioasă călăuză a celor ce au nevoie de propana dă prin presă 
Catalogul dând indicaţii complect revizuite, asupra tendinţelor, 
tarifelor, dimensiunilor, etc. a vre-o 600 ziare şi reviste din ţară. 
In vremurile aceste de criză, când reclama comercială este un 
ajutor atât de sigur. Catalogul Presni din România pune tuta- 
ror la îndemână orientări perfecte în direcție publicităţii prin 
presă. Firmele comerciale şi industriale importante, obțin gratuit 
„Catalogul presei din România“ dela editură : Agenţia de publi- 
citate „Rudolf Rosse“ Soc Anon. București, Calea Victoriei 31. 

— Meditaţii de Vercruysse — Dr, Nicolescu, 2 volume 
300 Lei. Editura Reuniunii de misiuni Lugoj.. | 

— Apărarea creștinismului prin Unirea Bisericilor, de Franco 
— Dr. V. Bojor: 140 Lei. 

__— Viaţa marelui episcop mecenate Mihail Pavel de 
lon Georyescu 25 Lei ex. Editura Societăţii de lectură „Sf Ioan 
Gură de Aur“. 

Toate la Seminarul teologic gr. cat. Oradea. 

— Dr. L. Vad. Va veni în nr. viitor. 

— „Unirea“ Blaj. Suntem satisfăcuţi, că vau convenit 
concluziile noastre din articolu!: Legea cultelor, Nu putem însă 
regretă deajuns greșala în care aţi căzut, cu voia ori fără voia | 
nu putem şti, când dureroasa constatare ce o făceam: că admis 
odată în Constituţia țării fatalul termen de „dominant“, în mod 
firesc toate legile, — cari nu sunt altceva decât emanarea princi- 
piilor depuse în Constituţie —, vor fi făcute în favorul acelei bi- 
serici „dominante“, — aţi privit-o drept „teză“ susținută de noi. 
Nici prin minte nu ne-a trecut să riscăm măcar astfel de, 
afirmaţiuni. Reprobând noi cu indignare trecerea termenulu- 
de „dominant“ în Constituţia țării, azi, în lumea egalei îndreptăi 
țiri şi a liberei cugetări, tot cu aceiași indignare reprobăm și 
încercarea unor miniştrii prea plecaţi a primi sugesțiuni dela 
singurii tulburători ai ordinei religioase şi sociale şi, în urmare, 
singurii împiedecători ai adevăratei consolidări sufleteşti a acestui 
neam, de-a făuri legile țării în favorul unei confesiuni, fie şi do- 
minante, — cu vădită tendință proselitistă şi intențiune de-a strică 
altei biserici, cum este şi actualul proiect de lege al d-lui La- 
pedat. V'aţi prea grăbit deci cu sentinţa, „că am fi dezertat 
dele datorie“. — Ce priveşte legătura între cele scrise de noi la 
partea neoficială cu vederile oficialității eparhiei noastre de 
Oradea, Vă putem asigură, că între aceste două nu există nici o le- 
gătură, reprezentând ideile depuse la acea parte părerile şi con- 
vingerile personale ale acelora cari o scriu, inspirați numai de 
propriile ior vederi și de propria lor dragoste de biserică. şi de 
neam, De a dreptul uluiți ne lasă insă avertismentul Dv: „Vă 
rugăm foarte mult ca pe viitor să participaţi la luptele bisericii 
noastre cu mai multă respectare (!) a cuvântului (!) celor ce 
conduc (!) aceste lupte“ 22? Nu înțelegem nimic. Vă referiti şi 
ia alte cazuri, ori numai la cel prezent rău înțeles de Dvs.? 
Credem că ne veţi lămuri, în ce am păcătuit, — Câtpri- 
veşte apoi socotelile oamenilor şi socotelile lui D-zeu, dați-ne 
voie să credem în intervenția Provedinţei divine în toate lucru- 
rile din lumea aceasta, chiar şi în cele protivnice nouă, singura 
mângăiere ce ne mai rămâne, când, în bitul tuturor sforțăritor 
noastre, ne vedem biruiți de rău. Cu dragoste îrățească: 

